da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da fi eo en en da da da da fr da fr fr en en da da da nl da da sv da da en en da en da da da et da ro en fr da da fr da da da da da da da da da da da da da da da da da da da da da da da da da da da da da da da da da da da da sv da da da da da da da da da da da da en da da da da da da da da en da da nl da da da da da da da nl da da nb es it de es tr da da da da sv pl en hbs_lat nb nl da da da da da da da da da pt sv en en da en en en da fr da fr es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Buronil®? - Find information på Medicin.dk
Buronil® bruges til behandling af
Psykiske lidelser er sygdomme som så meget andet, men det er ikke altid nemt at spotte patienten.
Buronil® er et middel mod psykoser. Højdosismiddel.
Buronil® anvendes til behandling af psykoser.
Dosis er individuel og afhænger af sygdommens art og sværhedsgrad.
Voksne. Begyndelsesdosis. Sædvanligvis 1 tablet (25 mg) 3 gange i døgnet. Vedligeholdelsesdosis. Sædvanligvis 4-12 tabletter (100-300 mg), i nogle tilfælde op til 24 tabletter (600 mg), i døgnet fordelt på flere doser.
Ingen erfaring vedr. børn og unge under 18 år.
Flere end 10 ud af 100 personer får bivirkningen.
Blodmangel og øget risiko for infektioner pga. mangel på hvide blodlegemer, Øget risiko for infektioner pga. mangel på hvide blodlegemer, Øget tendens til blødning pga. fald i antallet af blodplader.
Antikolinerge symptomer – fx mundtørhed og manglende vandladning samt forhøjet tryk i øjnene.
Ufrivillige langsomme bevægelser, Ufrivillige rykkende bevægelser, Hovedpine.
Blodtryksfald når man rejser sig.
Højst 1 ud af 1.000 personer får bivirkningen.
Højst 1 ud af 10.000 personer får bivirkningen.
Malignt neuroleptikasyndrom - alvorlig tilstand med bl.a. feber og bevidsthedssløring.
Menstruationsforstyrrelser, Rejsningsproblemer, Udebleven menstruation, Udvikling af bryster hos mænd, Mælkeflåd.
Pludselig og uforklarlig død.
Der er set særlige forstyrrelser af hjerterytmen (QT-forlængelse), som i enkelte tilfælde kan føre til pludselig død.
Malignt neuroleptikasyndrom er en alvorlig tilstand med feber, nedsat bevidsthed, rysten og ufrivillige langsomme bevægelser.
Denne tilstand kræver øjeblikkelig lægehjælp.
Blodtryksfald ses især når behandlingen startes med en høj dosis.
Sløvhed ses mest i starten af behandlingen.
Ufrivillige bevægelser forekommer oftest ved langtidsbehandling. Disse vil normalt svinde efter ophør med midlet, hos enkelte er de dog vedvarende.
Læs generelt om bivirkninger
Midlet må ikke anvendes ved:
Forandringer i blodets sammensætning
Svulst i binyremarven (fæokromocytom)
Meget dårligt fungerende lever
Sygdomme, der giver visse symptomer fra centralnervesystemet.
Midlet skal anvendes med forsigtighed hvis man har øget risiko for hjerneblødning/blodprop i hjernen, ved forhøjet tryk i øjet (grøn stær) samt af mænd med forstørret prostata, da vandladningen kan gå helt i stå.
Midlet skal anvendes med forsigtighed til ældre, ved meget dårligt fungerende nyrer samt ved grøn stær.
Alkohol forstærker midlets sløvende virkning.
Der er set større dødelighed end normalt, når man behandler ældre med demens med antipsykotika.
Blodpropper kan ses ved behandling med antipsykotika. Man skal være ekstra opmærksom, hvis man har forhøjet risiko for at få blodpropper.
Antipsykotika kan i nogle tilfælde øge mængden af hormonet prolaktin, som har betydning for udviklingen af brystkræft. Hvis man er i behandling for brystkræft, skal midlet anvendes med forsigtighed.
Midlet skal anvendes med forsigtighed, hvis man har øget risiko for at udvikle forlænget QT-interval - en særlig type rytmeforstyrrelser i hjertet. Det gælder fx ved for lidt kalium i blodet, langsom puls, forskellige hjertelidelser, samtidig brug af vanddrivende midler samt hvis man er kvinde eller over 65 år.
Brug af anden medicin
Det er vigtigt at informere lægen om alle de lægemidler, du tager.
Buronil® forstærker den søvndyssende effekt af beroligende midler, sovemidler, smertestillende midler og antihistaminer.
En række midler (heriblandt visse midler mod depression og visse midler mod svamp) kan øge virkningen af Buronil®.
Buronil® kan øge virkningen af tricykliske antidepressiva (midler mod depression).
Buronil® kan nedsætte virkningen af levodopa (middel mod Parkinsons sygdom).
Forsigtighed ved samtidig brug af midler, der kan medføre forlænget QT-interval - en særlig form for rytmeforstyrrelser i hjertet. Det gælder bl.a. visse midler mod hjerterytmeforstyrrelser, visse midler mod psykoser samt flere antibiotika og antidepressiva.
Bør ikke anvendes pga. manglende viden. Denne tekst afviger fra firmaets godkendte produktinformation (produktresumé).
Læs mere om gravide og medicin
Bør ikke anvendes pga. manglende viden. Denne tekst afviger fra firmaets godkendte produktinformation (produktresumé).
Læs mere om ammende og medicin
Må ikke tappes. 3 måneders karantæne efter endt behandling.
Læs mere om bloddonorer og medicin
Virker ved at ændre aktiviteten af flere signalstoffer i hjernen, så overførslen af nerveimpulser i hjernen hæmmes. Midlet har således en beroligende og antipsykotisk virkning uden at virke helbredende.
Den beroligende virkning indtræder inden for 1 time. Den antipsykotiske virkning kan først forventes efter behandling i 1-2 uger, undertiden 1-2 måneder. Virkningen ved psykoser kan vare flere uger, efter at behandlingen er ophørt.
Ved længere tids brug er halveringstiden I blodet (T½) ca. 8 timer.
Tabletter. 1 tablet (overtrukken) indeholder 25 mg melperonhydrochlorid.
Jernoxider og jernhydroxider (E172)
Pakninger, priser, tilskud og udlevering
overtrukne tabletter 25 mg (kan dosisdisp.)
Læs mere om tilskud
Læs mere om udlevering
Overtrukne tabletter  25 mg
Information til sundhedsfaglige om
09.02.2022. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø